*Tämä artikkeli käsittelee Tallinnan yliopistoa. Tallinnan teknillisestä yliopistosta kertova artikkeli Tallinnan teknillinen yliopisto.*

**Tallinnan yliopisto** (lyhenne TÜ, viroksi *Tallinna Ülikool*) on Tallinnassa sijaitseva korkeakoulu, joka perustettiin vuonna 2005 pienempien korkeakoulujen fuusion tuloksena. Yliopiston kampus sijaitsee keskustassa sataman, Kadriorgin sekä presidentin virka-asunnon läheisyydessä. Yliopisto koostuu kuudesta tiedekunnasta, joissa opiskeli vuonna 2022 yhteensä 7124 opiskelijaa.

Historia ja opetus
------------------

Yliopisto perustettiin vuonna 2005, kun Baltian filmi, media ja taide-instituutti, Tallinnan pedagoginen instituutti, Tallinnan historian tutkimuslaitos sekä Viron akateeminen kirjasto yhdistyivät korkeakouluksi.

Yliopistossa opiskeli vuonna 2022 yhteensä 7124 opiskelijaa ja sen henkilökunnan koko oli 458. Yliopistolla on 117 opinto-ohjelmaa, joista 22 on englanninkielisiä. Suurin osa opetuksesta on Tallinnassa, mutta yliopistolla on myös toimipiste Helsingissä.

Yliopiston painopistealueita ovat mm. kestävä kehitys, valmentaminen akateemista uraa varten sekä yhteiskunnallisen dialogin lisääminen.

Kampus ja tiedekunnat
---------------------

Yliopistossa on kuusi tiedekuntaa sekä kaksi itsenäistä laitosta. Tiedekunnat sekä laitokset tekevät tutkimusta muun muassa humanistisissa tieteissä, taiteessa ja luonnontieteissä.

Tallinnan yliopisto jakautuu useisiin osakampuksiin, joista useimmat sijaitsevat Tallinnan keskustassa. Rakennuksilla on käytössä latinankieliset nimet. Yliopiston kampukseen kuuluvat seuraavat rakennukset:

* Terra
* Nova
* Mare
* Astra
* Vita

Terra (suom. ’maa’) on yliopiston päärakennus. Se valmistui 1938 ja on yliopiston vanhin rakennus. Novassa (’uusi’) sijaitsevat Baltian elokuva-, media-, taide- ja tiedotusopin instituutin tilat, ja rakennus vihittiin käyttöön vuonna 2012. Tiloissa sijaitsee mm. elokuvateatteri ja erilaisia kuvaohjelmatuotantoon liittyviä studioita. Vuonna 2006 valmistunut Mare (’meri’) on suunniteltu hyödyntämään auringonvalon läpäisyä rakennukseen. Astrassa (’tähti’) sijaitsevat yliopiston laboratoriotilat. Rakennus valmistui vuonna 2012.

Kansainvälisyys
---------------

Tallinnan yliopisto tekee yhteistyötä 55 eri yliopiston kanssa yli 30 maassa ja sillä on yli 600 yliopiston kanssa Erasmus+ -yhteistyösopimus. Lisäksi yliopisto järjestää kesäkursseja, joihin osallistuu keskimäärin 300 opiskelijaa vuosittain 50 eri maasta. Yliopisto on ollut jäsenenä Euroopan unionin Horizon 2020 -ohjelmassa.

Vuonna 2022 Tallinnan yliopisto sijoittui 1200 parhaan yliopiston joukkoon kansainvälisesti. Kansallisella tasolla yliopisto oli vuonna 2022 neljänneksi paras sijoittuen heti Tarton yliopiston, Tallinnan teknillisen yliopiston ja Viron maatalousyliopiston jälkeen korkeatasoisimmaksi.

Tallinnan yliopistolla on sinfoniaorkesteri, monta palkittua kuoroa ja erinäisiä urheilu-, sekä tanssiryhmiä. Yliopiston mieskuoro on saanut erityisesti kansainvälistä huomiota, kun se voitti vuonna 2015 hopeaa arvostetussa Cornwallin kansainvälisessä mieskuorojen kilpailussa. Kilpailuun osallistui noin sata mieskuoroa ympäri maailmaa.

Lähteet
-------

1. ↑  Rektorid (Verkkosivu) Tallinnan yliopisto. Viitattu 11.4.2022.
2. ↑  Töötajad (Verkkosivu) Tallinnan yliopisto. Viitattu 11.4.2022.
3. ↑  Õppetegevus (Verkkosivu) Tallinnan yliopisto. Viitattu 11.4.2022.
4. 1 2 3  Õppetegevus *Tallinna Ülikool*.  13.1.2021. Viitattu 11.4.2022. (viroksi)
5. ↑  Ajalugu *Tallinna Ülikool*.  14.3.2018. Viitattu 11.4.2022. (viroksi)
6. ↑  Töötajad *Tallinna Ülikool*.  13.1.2021. Viitattu 11.4.2022. (viroksi)
7. ↑  Law studies in Helsinki *Tallinn University*.  15.1.2018. Viitattu 11.4.2022. (englanniksi)
8. 1 2  Ülikooli linnak *Tallinna Ülikool*.  14.3.2018. Viitattu 11.4.2022. (viroksi)
9. ↑  Summer School Tallinnan yliopisto. Viitattu 27.12.2016. (englanniksi)
10. ↑  Winter School Tallinnan yliopisto. Viitattu 27.12.2016. (englanniksi)
11. ↑  Tallinn University *Times Higher Education (THE)*.  19.10.2021. Viitattu 11.4.2022. (englanniksi)
12. ↑  World University Rankings *Times Higher Education (THE)*.  25.8.2021. Viitattu 11.4.2022. (englanniksi)
13. ↑  cimcf.uk home page *www.cimvcf.org.uk*.  Arkistoitu 29.12.2016. Viitattu 8.1.2017.

Aiheesta muualla
----------------

* Tallinnan yliopiston verkkosivut (viroksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Viron yliopistot |
| --- |
|  |
| Julkiset | 
* Tallinna
* Tallinnan teknillinen
* Tartto
* Erikoistuneet:
	+ Taideakatemia
	+ Musiikki- ja teatteriakatemia
	+ Turvallisuusakatemia
	+ Ilmailuakatemia
	+ Meriakatemia
	+ Sotilasakatemia
	+ Maatalousyliopisto
	+ Tallinnan ammattikorkeakoulu
	+ Pallas ammattikorkeakoulu

 |
|  |
| Yksityiset | Estonian Business School |
|  |
| Kansainväliset | Baltian puolustuskorkeakoulu |

 |


|  |  |  |  |
| --- | --- | --- | --- |
| 

| * n
* k
* m
Euroopan pääkaupunkien yliopistojen institutionaalinen verkosto (UNICA) |
| --- |
|  |
| 
* Amsterdam
* Ankara (AU)
* Ankara (METU)
* Ateena
* Belgrad
* Berliini (FU)
* Berliini (HU)
* Bratislava
* Bryssel (ULB)
* Bryssel (VUB)
* Budapest (Loránd Eötvös)
* Budapest (Semmelweis)
* Bukarest
* Bukarest (ASE)
* Dublin
* Edinburgh
* Helsinki
* Kiova
* Kööpenhamina
* Lausanne
* Lissabon (ULisboa)
* Lissabon (NOVA)
* Ljubljana
* Lontoo
* Luxemburg
* Madrid
* Madrid (UC3M)
* Madrid (UAM)
* Moskova (HSE)
* Moskova (Lomonosov)
* Moskova (RUDN)
* Nikosia
* Oslo
* Pariisi (PSL)
* Pariisi III
* Praha
* Reykjavík
* Riika
* Rooma (FI)
* Rooma III
* Rooma (Sapienza)
* Rooma (Tor Vergata)
* Sarajevo
* Skopje
* Sofia
* Tallinna (TU)
* Tallinna (TUT)
* Tirana
* Tirana (UPT)
* Tukholma
* Varsova
* Vilna
* Wien
* Zagreb

 |

 |